Tafellaḥt d allal n tudert n yal aqbayli, s lxedma n wakal, d ttrebga n lmal, yal taɣawsa yeḥwaǧ umdan tewjed I waken ad twenneɛ tfellaḥt d lɣella-s di tmurt n leqbayel am waman, akal yelhan I tuẓut, ṭṭaqa n yimezdaɣ n tudrin amɛic-nsen yekka-d seg tfellaḥt. d ay-a ara dnaf deg taddart n Icerqiyen tafellaḥt teǧhed, ama ɣer wergaz neɣ ɣer tmeṭṭut, deg yixef-a ad nwali tadamsa n taddart n Yicerqiyen ama di tfellaḥt, ama di ṣṣenɛat yemxallafen.